Wind waai wes vir dié stakers | Netwerk24
Wind waai wes vir dié stakers
15 September 2016 00:01
Dit lyk of daar swarigheid voorlê vir stakende vullisverwyderaars in die Nelson Mandelabaai-metro.
Die werkers, almal lede van die Suid-Afrikaanse Munisipale Werkersunie (Samwu), staak sedert Maandag.
Mthubanzi Mniki, munisipale woordvoerder, het dit beklemtoon dat die munisipaliteit die beginsel van geen werk, geen betaling sal toepas.
“Die munisipaliteit sal ook die staking streng monitor vir enige voorvalle van wetteloosheid en vernietiging van eiendom deur stakende werknemers.
“Tugoptrede sal kom teen diegene wat deel daarvan is en die wet sal sy gang gaan,” sê Mniki.
Inwoners en belastingbetalers wat dit kan bekostig, is intussen ook versoek om hul vullis na die naaste oordragstasie te neem.
Volgens Mniki sal inwoners op die hoogte gehou word van verwikkelinge.
Samwu se eise sluit onder meer in:
* Terugwerkende betalings toe hulle in 2000 nie betaal is vir werk in etensure en teetye nie;
* Onhigiëniese werkomstandighede; en
* Terugwerkende betalings van die 1970’s af toe vullisverwyderaars in hul etensure gewerk het.
Meer oor: Stakers | Samwu
Metro gaan staking beveg
Munisipale gebou glo deur stakers gebrand
Nuwe metropolisie ‘oëverblindery’